b'\n_START_ARTICLE_\nMobil\xc5\xabs stendai\n_START_SECTION_\nBaneriniai stendai\n_START_PARAGRAPH_\nBaneriniai stendai - tai pastatomos, lengvos ir kompakti\xc5\xa1kos konstrukcijos, skirtos laikyti plakatus. Jie skirtsomi \xc4\xaf dvi kategorijas:_NEWLINE_Ritininiai stendai (Roll-up) turi ritinin\xc4\xaf mechanizm\xc4\x85, kurio d\xc4\x97ka grafika susisuka \xc4\xaf stendo vid\xc5\xb3, tod\xc4\x97l plakatas lieka apsaugotas ir gali b\xc5\xabti panaudotas daugyb\xc4\x99 kart\xc5\xb3. Roll-up tipo mobil\xc5\xabs stendai gali b\xc5\xabti vienpusiai ar dvipusiai. Standartinis roll-up tipo stov\xc5\xb3 auk\xc5\xa1tis - 200 cm, o plotis nuo 85 iki 200 cm. Ypa\xc4\x8d tinka parodoms, prezentacijoms ar prekybos viet\xc5\xb3 apipavidalinimui._NEWLINE_X-banner ir L-banner stend\xc5\xb3 konstrukcija ypa\xc4\x8d palengvinta. \xc5\xa0ie stovai labai pana\xc5\xa1\xc5\xabs tarpusavyje - skirtumas slypi stov\xc5\xb3 kojel\xc4\x97se \xe2\x80\x93 X-banner stovai turi dvi kojeles, kurios eina per vis\xc4\x85 ar bent pus\xc4\x99 stovo ilgio ir nugaroje kry\xc5\xbeiuojasi, o L-banner stovas pasi\xc5\xbeymi tvirta apatine kojele. X ir L-banner stovai pasi\xc5\xbeymi nedideliu svoriu, tod\xc4\x97l juos itin paprasta transportuoti.\n_START_SECTION_\nParod\xc5\xb3 sienel\xc4\x97s\n_START_PARAGRAPH_\nParod\xc5\xb3 sienel\xc4\x97s - tai kompakti\xc5\xa1kos konstrukcijos, kurias nesud\xc4\x97tinga transportuoti. Jos skirstomos \xc4\xaf:_NEWLINE_Pop-up sienel\xc4\x97s - tai i\xc5\xa1skleid\xc5\xbeiamos aliuminio konstrukcijos. Pop-up sienel\xc4\x99 sudaro: metalin\xc4\x97 kostrukcija, transportavimo krep\xc5\xa1ys, kuris atlieka prezentacinio parod\xc5\xb3 staliuko funkcij\xc4\x85, plakatai staliukui ir sienelei. Plakatai prie sienel\xc4\x97s konstrukcijos tvirtinami lak\xc5\xa1tais. Lak\xc5\xa1t\xc4\x85 sudaro plonas plastikas su priklijuotu atspausdintu vaizdu, padengtas apsauginiu laminatu. Kiroje lak\xc5\xa1to pus\xc4\x97je priklijuojama magnetin\xc4\x97 juostel\xc4\x97, kurios d\xc4\x97ka lak\xc5\xa1tas tvirtinamas prie konstrukcijos._NEWLINE_Tekstilin\xc4\x97s pop-up sienel\xc4\x97s konstrukcija tokia pati, kaip paprastos Pop-up sienel\xc4\x97s. Skiriasi tik plakato med\xc5\xbeiaga. Tekstilin\xc4\x97ms sienel\xc4\x97ms plakatas spausdinamas sublimaciniu b\xc5\xabdu ant audinio. Vaizdas neskirstomas \xc4\xaf lak\xc5\xa1tus ir yra vientisas. Tekstilin\xc4\x97s sienel\xc4\x97s turi dar vien\xc4\x85 privalum\xc4\x85 - montuojant arba demontuojant sienel\xc4\x99 plakato nereikia nukabinti - jis susideda kartu su visa konstrukcija ir lygiai taip pat i\xc5\xa1sisikleid\xc5\xbeia._NEWLINE_Fold-up arba Frame tipo sienel\xc4\x97s susideda i\xc5\xa1 keli\xc5\xb3 aliuminio r\xc4\x97m\xc5\xb3, kuri\xc5\xb3 viduje priklijuotas atspausdintas vaizdas._NEWLINE_Taip pat pasitaiko kito tipo sienel\xc4\x97s, kurios n\xc4\x97ra labai paplitusios.\n_START_SECTION_\nDegustaciniai staliukai\n_START_PARAGRAPH_\nDegustacinis staliukas - tai nedidelis mobilus stendas su stalvir\xc5\xa1iu (gali tur\xc4\x97ti ir papildom\xc4\x85 lentyn\xc4\x97l\xc4\x99), dideliu reklamos plotu aplink stend\xc4\x85 ir reklamine lentele (dar vadinama frizu) vir\xc5\xa1uje, kuri skirta tam, kad stendas b\xc5\xabt\xc5\xb3 matomas i\xc5\xa1 tolo net masin\xc4\x97se \xc5\xbemoni\xc5\xb3 susib\xc5\xabrimo vietose.\n_START_SECTION_\nReprezentaciniai ar parod\xc5\xb3 staliukai\n_START_PARAGRAPH_\nPrezentacinis staliukas - tai nedidelis mobilus stendas su stalvir\xc5\xa1iu (gali tur\xc4\x97ti ir papildom\xc4\x85 lentyn\xc4\x97l\xc4\x99), dideliu reklamos plotu aplink stend\xc4\x85.\n_START_SECTION_\nMobil\xc5\xabs bro\xc5\xa1i\xc5\xabr\xc5\xb3 stovai\n_START_PARAGRAPH_\nBro\xc5\xa1i\xc5\xabr\xc5\xb3 stovai skirti spausdintiems informaciniams ir reklaminiams leidiniams pateikti. Mobil\xc5\xabs bro\xc5\xa1i\xc5\xabr\xc5\xb3 stovai lengvai susideda ir taip pat lengvai i\xc5\xa1siskleid\xc5\xbeia. Komplektuojami su krep\xc5\xa1i\xc5\xb3 ar lagaminu transportavimui.\n_START_SECTION_\nPaskirtis\n_START_PARAGRAPH_\nMobiliejis tendai pla\xc4\x8diai naudojami prekybos vietose, parod\xc5\xb3, konferencij\xc5\xb3, reklamini\xc5\xb3 akcij\xc5\xb3 ir kit\xc5\xb3 i\xc5\xa1vykstam\xc5\xb3j\xc5\xb3 rengini\xc5\xb3 metu.'